
Je li rečeno koje ***[dove](https://pitajucene.com/search/dove/questions/ "Pretraži pitanja o dove")*** treba učiti prilikom obavljanja tavafa, sa’ja i drugih obreda hadža i umre?


* 
* 
* 
* 
* 
* 
* 

 
Je li rečeno koje dove treba učiti prilikom obavljanja tavafa, sa’ja i drugih obreda hadža i umre?

Kad je riječ o obredima hadža i umre, ne postoje određene ***[dove](https://pitajucene.com/search/dove/questions/ "Pretraži pitanja o dove")*** koje se tom prilikom uče, pa čovjek može učiti dove koje želi. A u određenim prilikama treba učiti dove koje je Vjerovjesnik, ﷺ, učio, kao, naprimjer, dovu između Jemenskog ugla i Crnog kamena, a ona glasi: “Rabbenā ātinā fid-dun’jā haseneten ve fil-āhireti haseneten ve kinā azāben-nār!” Tu je i ***[dova](https://pitajucene.com/search/dova/questions/ "Pretraži pitanja o dovama")*** koju je Resulullah, ﷺ, učio prilikom stajanja na Arefatu, kao i ***[zikr](https://pitajucene.com/search/zikr/questions/ "Pretraži pitanja o zikru")*** koji se čini na Safi i Mervi i tako dalje. Ako čovjek ne pamti dove koje je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, učio, tad će učiti one dove koje mu padnu na um, no ni to nije ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***, nego je poželjno.


Koristim se ovom prilikom da podsjetim na opasnost učenja dova iz zbirki dova koje posjeduju mnoge hadžije, a prema kojima se za svaki krug, naprimjer, uči posebna dova. Novotarija je učiti takve dove, i to ima mnoge posljedice, kao što su, naprimjer, sljedeće:ljudi misle da su te dove prenesene od Božijeg Poslanika, ﷺ; vjeruju da čine dobro djelo time što uče dove u toj formi; čitaju ih, a ne razumiju; prilikom svakog kruga uče određenu dovu, a pošto je u velikim gužvama prilikom tavafa prouče brzo, šute ostatak kruga, odnosno ako krug obave prije nego što završe određenu dovu, prekidaju je ondje gdje se dova ne prekida i počinju učiti drugu. Postoje i izmišljene dove koje ljudi uče prilikom stajanja iza Mekami-Ibrahima – Allahov Poslanik, ﷺ, ne bi učio nikakve dove tom prilikom, nego bi kod Mekami-Ibrahima proučio Božije riječi: “Neka vam mjesto na kojem je stajao Ibrahim bude prostor iza kojeg ćete ***[namaz](https://pitajucene.com/search/Namaz/questions/ "Pretraži pitanja o namazu")*** obavljati!” (el-Bekara, 125), nakon čega bi iza Mekami-Ibrahima obavio dva rekata dobrovoljnog namaza. Glasno učenje doveiza Mekami-Ibrahimasadrži dva zla: Vjerovjesnik, ﷺ, tom prilikom nije učio dovu (zbog čega je to novotarija);glasnim učenjem dove ometaju se oni koji obavljaju namaz na tom mjestu. Amnogo se novotarija uvuklo u obrede hadža i umre, bez obzira na to radilo se o načinu obavljanja obreda, vremenu ili mjestu. Allahu, uputi nas na Pravi put!


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


